Mat 10:32-33 Bely en getuig jy?

Daar **is te veel “geheime Christene**”, masker Christene, under cover Christene. Mense wat beweer dat hul Christene is, maar uit hul manier van leef, sal jy nooit vermoed nie.

Dit **laat ‘n mens dink oor hoe jy leef**,
 hoe die wêreld jou sien en beleef,
meer nog hoe Christus, die Heilige Gees wat in jou leef,
 jou lewe sien en beleef.

Festo Kingvegere, predikant in Uganda, vertel in Westwood se boek *I love Idi Amin[[1]](#footnote-1)* dat daar in **1885 drie Christen seuns was, ouderdom tussen 11 en 15** wat geweier het om hul geloof in Jesus Christus af te sweer. Die destydse koning was ‘n fanatiese teenstander van die Christelike geloof, en was vasberade om sy standpunt af te dwing en het beveel dat die seuns verbrand moes word indien nie hul geloof in Christus afsweer nie. Die seuns is gearresteer en na die publieke plek van verbranding geneem. Hulle het **‘n vlammedood in die gesig gestaar** maar dit het hul **nie laat ophou getuig** nie. Daar het hulle het gevra dat die volgende boodskap aan die koning gegee moes word.

*Sê vir u majesteit die koning: U het beveel dat ons liggame in die vuur gegooi moet word.* *Ons sal egter nie lank daar wees nie want binnekort is ons by Jesus wat vir ons baie beter is. Maar vra asseblief die koning om hom te bekeer, sy sonde te bely, anders gaan hy vir ewig in die helse vuur beland.*

Terwyl hul so vasgebind, wagtend op die dood gestaan het, het **hulle ‘n nuwe lied gesing** wat baie bekend in Uganda geword het as die *Martelaars lied*. Een vers daarvan getuig:

*O that I had wings like the angels,
I would fly away and be with Jesus.*

**Yusufu, die jongste van die seuns het gepleit** dat hulle nie sy arms moet afkap nie, want het hy gesê: I will not struggle in the fire that takes me to Jesus.

**As gevolg van die seun se getuienis het daar baie mense tot geloof gekom**.

Teen **1887 het daar baie, baie Christine as martelare gesterf** nie omdat hulle so ‘n groot teologiese kennis gehad het nie maar hulle het ‘n diepgewortelde liefde vir die Here Jesus gehad. Hulle het geweier om dit weg te steek of daaroor te swyg. En soos dit altyd die geval is in sulke erge vervolging het daar baie meer tot bekering gekom na aanleiding van die martelare se getuienis as die getal wat gesterf het.

***Die bloed van die martelare is die saad*** *wat die kerk laat groei* (de Assonville)

Jesus is in ons teks besig om die **eienskappe van dissipels uit te spel** en een daarvan is:

Elkeen wat hom voor die mense openlik vir My uitspreek, vir hom sal Ek My ook openlik uitspreek voor my Vader wat in die hemel is. Maar hom wat my voor die mense verloën, sal Ek ook verloën voor my Vader wat in die hemel is. (Mat 10:32-33)

**Wie is die groep van wie hier gepraat word?**

**Elkeen**... wie is die elkeen?

Dit gaan oor volgelinge, gelowiges, dissipels van Jesus Christus
Mense wat glo in Jesus Christus as hul Saligmaker, hul Redder, hul Verlosser.
en ek sien myself en elkeen van jul wat glo as deel van die geadresseerdes.

**Waaroor gaan dit?**

Dit gaan oor die boodskap wat jy elke dag met jou lewe uitsaai.

Paulus se:

**Ek staan onder ‘n verpligting** teenoor die Grieke en die nie-Grieke, teenoor ontwikkeldes en ongeleerdes, vandaar my begeerte ... (om) die evangelie te verkondig.

 Ek skaam my nie oor die evangelie nie, want dit is ‘n krag van God tot redding van elkeen wat glo, in die eerste plek die Jood, maar ook die nie-Jood (Rom 1:14-16).

Jou lewe, jou woorde, jou dade is die getuienis waardeur God
 kragtig in ongelowiges werk.

**Wat beteken dit om jou openlik vir Jesus uit te spreek?** (wys skyfie van teks)

Die **woord vir uitspreek** kan ook vertaal word met bely.
Dit beteken om saam te stem met
 - te bevestig,
 - nie net as die waarheid te erken nie maar om daarmee te identifiseer.

Jy moet **Christus se waarheid jou eie maak**,
 jy moet daarmee saamstem
 en daaruit leer en leef!

**Iemand wat jou dophou** moet Jesus uit jou optrede en woorde kan hoor en raaksien.
Hulle moet beleef dat die Gees van die Here in jou is
 wat maak dat julle ‘n span is.

Dit is dus **nie ‘n koue objektiewe kliniese waarheid** wat jy kwytraak nie
of bloot woorde of ‘n rympie van die kategismus wat jy gememoriseer het nie.
Jou hart moet daarin wees.

**Gedryf deur die Heilige Gees moet jy lief** wees vir die Here.
‘n Liefde so groot dat dit nie ander kan as dat jy borrel en oorloop daarvan nie.
Wanneer jy jou mond oopmaak moet dit hoorbaar wees.

U weet, dit is **moontlik om Jesus te erken, te herken sonder dat jy uit Hom** leef.

**Jakobus vertel** in hoofstuk 2:19 dat die bose geeste glo in God,
 Hulle herken Hom as God, maar hulle identifiseer nie met Hom nie.
 Hulle erken Hom nie as hul God nie.

Jy moet **nie Christus bely omdat jy Hom herken alleen nie**
maar omdat jy Hom erken en aanvaar as jou Saligmaker en Redder.

Want Rom 10:9-10 leer;

As jy met jou mond bely dat Jesus die Here is, en met jou hart glo dat God Hom uit die dood opgewek het, sal jy gered word.
Met die hart glo ons, en ons word vry gespreek;
en met die mond bely ons, en ons word gered.

**Wie is die mense voor wie jy moet bely?**

Dit is **maklik om te bely of te getuig voor mense wat jy as jou mindere beskou**...
Dink maar aan kinders, jou werkers,
 mense wat jy laer in status en posisie as jouself sien.

Voor hulle praat jy maklik.
Maar ek dink nie dit is wat Jesus in gedagte gehad het nie. (Wys teks)

**Jesus maak nie onderskeid tussen mense** in ons teks nie.

Hy gebruik die versamelnaam: Mense...

Maak nie saak of hulle ouer of jonger as jy is nie,
hoer of laer in status volgens menslike maatstawwe of beroep is nie.

Jesus **onderskei nie tussen gelowig of ongelowige**,
 vriendelike of vyandige mense nie.
 ondersteuners of vervolgers nie.

**As jy waarlik dissipel van Jesus is**,
is Hy nommer 1 in jou lewe en
sal jy altyd bereid wees om Jesus met jou lewe en woorde te bely.

**Om Jesus te bely veroorsaak reaksie in die hemel**
Jou belydenis hier op aarde eggo in die hemel

**Jesus maak vir jou voorspraak** by God.
Hy staan voor God en getuig: Hy het vir jou sonde betaal.

**Is daar voorbeelde** van mense in die Bybel wat die Christelike geloof laat vaar of 2de in sy lewe geplaas het?

Ja, lees jy die **gelykenis van die Saaier**, hoor jy Jesus praat van mense
wat die geloof aanvaar het maar die bekommernisse van die lewe,
of die verleiding van rykdom het gemaak dat sy verhouding met Jesus
laer af op die prioriteitslys moes skuif.

**Dit is om met alle respek te se**:

*Here, ek gaan nou eers geld maak. Wanneer ek my loopbaan gevestig het, of die topsport in die lewe bereik het, sal ek weer aan my verhouding met u aandag gee. Intussen sal U maar moet verlief neem dat ek my agenda prioriteit geniet met U op die agtergrond*.

*Maar* ***indien my planne misluk****, moet U tog asb nie vir my kwaad wees nie want moet U asseblief antwoord op my SOS.*

Behalwe dat **dit** **meer na ‘n kontraktuele verhouding lyk**
bely jy daarmee dat jou verhouding met die Vader, Seun en Heilige Gees
glad nie voorrang geniet nie.

Want jy leef/bely hulle nie voor mense nie.
Die **boodskap wat die mense kry is hulle figureer nie in jou lewe nie.**Daar is ander kragte en dryfvere wat jou laat dans.

**2 Tim 4:10 noem Demas as voorbeeld.**
Hy was helper en medewerker van Paulus maar het die verleidinge van die wêreld
het hom ingesluk.
Hy het Paulus verlaat.

Dit is so **maklik is om Jesus te bely in vriendelike omstandighede**.
Maar dit oomblik wat dit ‘n bedreiging inhou is dit ‘n perd van ‘n ander kleur.

**Dink maar aan Petrus**.
Ten spyte dat Jesus hom gewaarsku het dat hy Hom gaan verloën
was sy mond groot in vriendelike omstandighede.
Maar die oomblik toe omstandighede vyandig word
het Petrus ‘n ander deuntjie gefluit. (daaroor meer in ‘n volgende preek)

**Hoe lyk dit in jou lewe?**

Watter skaduwee loop saam met jou?

Bely jy Jesus oral waar jy gaan?
Of bepaal die omgewing waarin jy jou bevind jou belydenis?

Die oomblik wat dit **dalk vir jou ‘n bedreiging** of self net ‘n verleentheid inhou
– dink jy nie eers daaraan om te bely nie.
Is jy dalk soos Petrus ‘n mooiweers dissipel.

* Stil te bly
* Te weier om voor jou vriende van Hom te getuig
* “under cover” Christen te probeer wees. Want jy wil nie he die mense moet weet jy is ‘n dissipel van Jesus nie.

Jesus het daaroor iets te sê

Elkeen wat hom voor die mense openlik vir My uitspreek, vir hom sal Ek My ook openlik uitspreek voor my Vader wat in die hemel is. **Maar hom wat my voor die mense verloën, sal Ek ook verloën voor my Vader wat in die hemel is.**

Hierdie is skrikwekkende woorde.
Dit staan in die toekomstige tyd...

Jesus leer, *as jy my nou verloën,
SAL Ek jou voor my Vader verloën*

Een toepassing

**Jesus waarsku in die bergpredikasie**:

*Want Ek se vir julle, as julle nie die skrifkenners en die Fariseërs oortref in hou julle God se wil uitleef nie, sal julle beslis nie toegelaat word in sy koninkryk nie* (Mat 5:20)(NLV)

Die gaan **nie oor groot teologiese kennis nie**.

Dit **gaan oor jou verhouding met Jesus Christus**
en of jy dit in jou alledaagse lewe so leef
dat ander jou belydenis kan raaksien

Ek wil graag vir u ‘n videogreep wys wat iets vertel van wat gebeur wanneer mense Jesus met hul lewens bely.

Wys video clip

Ons gaan nou nagmaal vier. Deur Nagmaal te vier bely jy: Jesus Christus is my Redder en Saligmaker. Hy is my Koning en Here.

Amen

**Bronnelys**

De Assonville, V. Klasaantekeninge
MacArthur, JF. 1987. The MacArthur New Testament Commentary. Matthew 8-15 Hendrikson, W. 1976. New Testament Commetary on Matthew

1. Westwood soos aangehaal deur Mac Arthur p226 [↑](#footnote-ref-1)